Nogometna reprezentacija Zajednice nezavisnih država
Nogometna reprezentacija Zajednice nezavisnih država je predstavljala Zajednicu nezavisnih država na međunarodnim nogometnim takmičenjima. Reprezentacija je nastala u smislu regionalne konfederacije koju je stvorilo 12 od 15 novonastalih nezavisnih država koje us nastale raspadom Sovjetskog saveza u prvoj polovini 1992. godine. Pošto se Sovjetski savez kvalificirao 1991. na Evropsko prvenstvo koje je trebalo da se održi u Švedskoj jedini legitimni način za učestvovanje na turniru je bio da učesvuju kao ujedinjeni tim te je na taj način i nastala nogometna reprezentacija Zajednice nezavisnih država. Pošto je Sovjetski savez prestao da postoji 1. januara 1992. godine kao i nogometni savez Sovjetskog saveza 11. januara 1992. godine osnovan je savez Zajednice nezavisnih država koji je priznat i od FIFA-e dva dana kasnije. Estonija, Latvija i Litvanija nikada nisu bili članovi Zajednice nezavisnih država te igrači iz ovih država nisu mogli igrati u novoosnovanoj reprezentaciji. Gruzija je postala član ZND-a 1993. Na Evropskom prvenstvu u Švedskoj 1992. tim ZND-a je vodio Anatoly Byshovets. Tim ZND-a je takmičenje na Euru završio u grupnoj fazi doživjevši poraz i dva neriješena rezultata. U posljednjoj utakmici grupne faze ZND je izgubio od Škotske 0-3 te se ispostavilo da je to ujedno bio i posljednji meč novonastale reprezentacije.